L 42/10
ET
Euroopa Liidu Teataja
23.2.2022
(5)
Rakendusotsuse (EL) 2021/641 lisa muudeti hiljuti komisjoni rakendusotsusega (EL) 2022/198, (4) sest Bulgaarias, Saksamaal, Hispaanias, Prantsusmaal, Ungaris, Madalmaades, Poolas ja Portugalis esines kodulindude või tehistingimustes peetavate lindude seas lindude kõrge patogeensusega gripi puhanguid, mida oli vaja kajastada kõnealuses lisas.
(6)
Pärast rakendusotsuse (EL) 2022/198 vastuvõtmise kuupäeva on Tšehhi, Taani, Saksamaa, Hispaania, Prantsusmaa, Itaalia, Madalmaad, Poola ja Portugal teatanud komisjonile alatüüpi H5N1 kuuluva viiruse põhjustatud lindude kõrge patogeensusega gripi uutest puhangutest kodulindude või tehistingimustes peetavate lindude kasvatamisega tegelevates ettevõtetes, mis asuvad kõnealuse rakendusotsuse lisas loetletud piirkondades või nendest väljaspool.
(7)
Peale selle on Rumeenia teatanud komisjonile alatüüpi H5N1 kuuluva viiruse põhjustatud lindude kõrge patogeensusega gripi puhangust kõnealuses liikmesriigis Ialomița maakonnas asuvas ettevõttes, kus kasvatatakse kodulinde või tehistingimustes peetavaid linde.
(8)
Lisaks on Ühendkuningriik seoses Põhja-Iirimaaga teatanud komisjonile alatüüpi H5N1 kuuluva viiruse põhjustatud lindude kõrge patogeensusega gripi puhangust ettevõttes, kus kasvatatakse kodulinde või tehistingimustes peetavaid linde.
Vastavalt Suurbritannia ja Põhja-Iiri Ühendkuningriigi Euroopa Liidust ja Euroopa Aatomienergiaühendusest väljaastumise lepingule (edaspidi „väljaastumisleping“), eriti Iirimaa ja Põhja-Iirimaa protokolli artikli 5 lõikele 4 koostoimes kõnealuse protokolli 2. lisaga, jätkatakse pärast väljaastumislepingus sätestatud üleminekuperioodi lõppu määruse (EL) 2016/429 ja sellel põhinevate komisjoni õigusaktide kohaldamist Ühendkuningriigi suhtes ja Ühendkuningriigis seoses Põhja-Iirimaaga.
Sellest tulenevalt kohaldatakse rakendusotsuses (EL) 2021/641 sätestatud erakorralisi meetmeid Ühendkuningriigis, kuivõrd need on seotud Põhja-Iirimaaga.
(9)
Tšehhi, Taani, Saksamaa, Hispaania, Prantsusmaa, Itaalia, Madalmaade, Poola, Portugali, Rumeenia ning Ühendkuningriigi (seoses Põhja-Iirimaaga) pädevad asutused on võtnud delegeeritud määruse (EL) 2020/687 kohaselt nõutavad tauditõrjemeetmed, sealhulgas kehtestanud kaitse- ja järelevalvetsoonid kõnealuste puhangukollete ümber.
(10)
Komisjon on Tšehhi, Taani, Saksamaa, Hispaania, Prantsusmaa, Itaalia, Madalmaade, Poola, Portugali, Rumeenia ning Ühendkuningriigi (seoses Põhja-Iirimaaga) võetud tauditõrjemeetmed koos kõnealuste liikmesriikidega ja Ühendkuningriigiga (seoses Põhja-Iirimaaga) läbi vaadanud ja leidnud, et Tšehhis, Taanis, Saksamaal, Hispaanias, Prantsusmaal, Itaalias, Madalmaades, Poolas, Portugalis, Rumeenias kõnealuste liikmesriikide pädevate asutuste poolt kehtestatud kaitse- ja järelevalvetsoonide piirid ning Ühendkuningriigis (seoses Põhja-Iirimaaga) kõnealuse riigi pädevate asutuste poolt kehtestatud kaitse- ja järelevalvetsoonide piirid ulatuvad piisavalt kaugele ettevõtetest, kus lindude kõrge patogeensusega gripi hiljutiste puhangute esinemine on kinnitust leidnud.
(11)
Rakendusotsuse (EL) 2021/641 lisas ei ole praegu Rumeenia puhul kaitsetsoonidena loetletud piirkondi ega Ühendkuningriigi puhul (seoses Põhja-Iirimaaga) kaitse- ja järelevalvetsoonidena loetletud piirkondi.
(12)
Selleks et vältida liidusiseses kaubanduses tarbetute häirete tekkimist ja kolmandate riikide poolt põhjendamatute kaubandustõkete kehtestamist, on vaja koostöös Tšehhi, Taani, Saksamaa, Hispaania, Prantsusmaa, Itaalia, Madalmaade, Poola, Portugali, Rumeenia ning Ühendkuningriigiga (seoses Põhja-Iirimaaga) kiiresti kirjeldada liidu tasandil kõnealuste liikmesriikide ning Ühendkuningriigi (seoses Põhja-Iirimaaga) poolt kooskõlas delegeeritud määrusega (EL) 2020/687 kehtestatud kaitse- ja järelevalvetsoone.
(13)
Seepärast tuleks muuta Tšehhi, Taani, Saksamaa, Hispaania, Prantsusmaa, Itaalia, Madalmaade, Poola, Portugali ja Rumeenia puhul rakendusotsuse (EL) 2021/641 lisas loetletud piirkondi.
(14)
Lisaks tuleks rakendusotsuse (EL) 2021/641 lisas loetleda Rumeenia puhul kaitsetsoon ning Ühendkuningriigi puhul (seoses Põhja-Iirimaaga) kaitsetsoonid ja järelevalvetsoonid.
(4) Komisjoni 9. veebruari 2022. aasta rakendusotsus (EL) 2022/198, millega muudetakse rakendusotsuse (EL) 2021/641 (milles käsitletakse teatavaid erakorralisi meetmeid seoses lindude kõrge patogeensusega gripi puhangutega teatavates liikmesriikides) lisa (ELT L 31, 14.2.2022, lk 56).